Brandpunt: Die fokus is op Afrika | The South African
Home » Columns » Afrikaans » Brandpunt » Brandpunt: Die fokus is op Afrika
BRANDPUNT: Conrad Brand kyk na die huidige fokus op Afrika en die stropery van haar ekoniese diere.
By Conrad Brand on 17 January, 2013 4:01 pm in Brandpunt, Popular stories / no comments
Soos die temperatuur daal en die sneeu om ons val is daar darem niks wat jou hart so verwarm en jou moed laat lig soos om ‘n familie olifante oor die Afrika-plein te sien stap nie, of ‘n paar goue leeuwyfies wat rustig in die sonnetjie lê en bak, met die koning van die savannah met sy donker maanhare wat ‘n entjie weg lê en sy trots bekyk, ‘n paar verdwaalde vlieë al wat waag om hom te pla.
Ek praat natuurlik van die reeks Afrika natuurprogramme wat tans die lig sien, Africa, aangebied deur die legendariese David Attenborough en Charley Boorman’s South African Adventure, wat laasweek afgeskop het met Charlie wat teen die pragtige hange van Tafelberg abseil, ‘n draai maak op Robbeneiland, toe verder langs die kus afry tot by Gansbaai vir ‘n duik saam met die wit dood, tot by die hekke van die Born Free Foundation waar hulle leeus van regoor die wêreld huisves en hawe gee. Dié programme open nie net weer ons eie oë nie, maar die oë van die wêreld en fokus op die laaste plek op aarde waar jy so ‘n groot konsentrasie van wildediere saam sal sien. Dit is fantasties! Maar kom ons hoop dit open ook die oë van die kleinding wat op sy pa se skoot sit en oopmond kyk na die geitjie wat so laf oor die leeu se voorpoot spring! Dit mag binnekort die enigste plek wees waar jy hulle sal sien.
Waarom? Wel, maak die koerante oop dan lees jy van die verwoesting wat die mens op die diereryk het. Suid-Afrika se WWF Renosterprogram wat wêreldwyd blootstelling geniet het en wat die fokus was van meeste natuurbewaringsprogramme, het ten spyte daarvan 633 renosters se dood gesien, amper 20% meer as die jaar tevore en dubbeld dié van 2010. Dit onder ons eie neus in die Kruger Wildtuin vir die steeds stygende ivoor aanvraag uit Asië. Laas Saterdag is ‘n hele Olifantfamilie van elf afgemaai deur ‘n bende in Kenya, massamoord, die grootste wat Kenia nog gesien het.
Die Zambiese regering het darem pas ‘n verbod op die jag van leeus en luiperde gesit nadat hul getalle gevaarlike lae syfers begin getref het, maar eers nadat die winsgewendheid van die twee opsies vergelyk is het hulle het besef dat sonder die leeu, daar ook geen toerisme sou wees nie. Dit is verkeerd en siek, as ek mag sê! “King of the Jungle”, nee ek dink nie so nie. Moet ook nie van die gorillas wat agter hulle mens-oë skuil vergeet nie. Binnekort sal die dieretuin die enigste plek wees waar ons die silwerrug sal kan sien.
So kom ons hoop, met die fokus tans op Afrika, dat die besef sal deurdring, vir ewig en dat ons as die kopers vanuit Asië sal terugstaan en sê, “Nee! Jy produk is te duur, nie net in monetêre waarde nie, maar dit drup van bloed!”
Ek gaan in die weke wat voorlê kyk na wat ons kan doen om te help, want self kan ons ook ‘n bydrae maak tot die oorlewing van ons uniek ekoniese diere.
Di Jameikan Nyuu Testiment – Rispek to Gad!
Africa, afrikaans, Brandpunt, charley boorman, Conrad Brand, poaching About the author
Dankfees 2013, die Suid-Afrikaanse Fees van feeste!Brandpunt: ‘n Soete begin tot 2013!Warwick Kasteel en ‘n langnaweek om nooit te vergeetGryp die bul by die horings!Brandpunt: Die bal is in jou hande! Latest Stories
Please enter CAPTCHA answer, here	5 + 6 = By submitting your comment are subscribing to the free TheSouthAfrican.com enewsletter. Your email will not be shared with third parties or published with your comment.